Slovenske Konjice, 29. 01. 2026

Občina Slovenske Konjice, Športna zveza občine Slovenske Konjice in Zavod za šport Slovenske Konjice objavljajo

**Razpis za priznanja za uspehe dosežene na področju športa za leto 2025**

Priznanja se dodeljujejo za pomembne dosežke na področju športa v letu 2025 v naslednjih kategorijah:

* najboljšega športnika, športnico;
* najboljšega športnika, športnico, kolektiv s področja športa invalidov;
* najboljši športni kolektiv (moški, ženski);
* posebne dosežke – za šport otrok in mladine;
* perspektivne športnike, športnice;
* najuspešnejše in zaslužne športne delavce, delavke;
* jubileje športnih društev;
* rekreativne dosežke;
* nagrado župana za promocijo občine Slovenske Konjice preko športa.

Predlog mora vsebovati osnovne podatke predlagatelja in kandidata, predlagano priznanje ter utemeljitev in ustrezno dokumentacijo o doseženih rezultatih, uspehih, delu ali jubileju. Kandidate za priznanja lahko predlagajo posamezniki, organizacije, klubi, društva ter krajevne skupnosti. Predlogi se naj nanašajo na rezultate, dosežene v obdobju koledarskega leta 2025.

Pravilnik za podeljevanje priznanj si lahko ogledate [tukaj.](https://www.sport-konjice.si/wp-content/uploads/2022/01/Pravilnik_sportni-dosezki_2022-2.pdf)

**Rok za predložitev pisnih predlogov z utemeljitvijo je ponedeljek, 02. 03. 2026.**Predloge vnesite v [obrazec,](https://www.sport-konjice.si/wp-content/uploads/2024/12/obrazec_sportni-dosezki_2024.docx) dodajte potrebne priloge ter pošljite na naslov:

Zavod za šport Slovenske Konjice  
Šolska ulica 3a  
3210 Slovenske Konjice

**ali** elektronski naslov:[**info@sport-konjice.si**](mailto:info@sport-konjice.si)**.**

Podelitev priznanj za uspehe dosežene na področju športa za leto 2025 bo izvedena v sklopu prireditve #ŠPORTVKONJICAH2025, v sredo, 01. 04. 2026, ob 17.00, v Domu kulture Slovenske Konjice. Rezervirajte si ta datum za praznovanje!

Darko Ratajc

župan Občine Slovenske Konjice

Anton Noner

predsednik Športne zveze občine Slovenske Konjice

Simona Zorko

v.d. direktorice Zavoda za šport Slovenske Konjice